40 
13. Turtur vulgaris Eyt. Turteldue. 
Denne Fugl, som er ny for Islands Fauna, blev skudt paa 
Heimaey (Vestmannøerne) d. 12. Oktober 1911 og iagttaget et 
Par Dage i Forvejen. Muligvis er dette en Fugl, som er sluppet 
ud af et Bur (Turtelduen holdes, omend sjældent, i Bur paa Island), 
men Fjerene var fuldstændig rene og uden Mærker efter Ophold 
i Bur. Kun Fødderne var lidt skrammede, men om de var det 
førend Fuglen blev nedlagt, vides ikke. 
Eksemplaret var en ung Han, 285 mm. lang, Vingen 166 mm., 
Mellemfoden 25 mm. og Mellemtaaen 27 mm. Disse Maal, saavel 
som Fuglens Farve, tyder paa, at den maa henføres til Artens 
typiske Form. 
14. Cuculus canorus L. Gøg. 
Lige til den sidste Tid har „Klatrefuglene“ glimret ved deres 
Fraværelse, naar Talen har været om Island. Men i Juni 1911 
overraskede Provst A. Jonsson paa Skutustaéir mig med at ind¬ 
sende en Gøg til Samlingen. Den blev fundet død i Laxårdalen i 
Nærheden af Myvatn, en Gang i Aaret 1904, men i en meget 
daarlig Forfatning, antagelig sønderrevet af en Falk: Brystmuskler 
og Indvolde var væk, men Hoved, Vinger, Hals og Fødder uskadte, 
og Fuglen derfor let kendelig. Dette er det første, men ikke det 
eneste Eksempel paa Gøgens Forekomst paa Island, thi Hr. Conser- 
vator Henry Larsen omtaler i en lille Afhandling om Fuglelivet 
paa Island 1 ), en Gøg, som han iagttog paa en Rejse fra Geysir.til 
Reykjavik i Slutningen af August 1910. Hr. Larsen er saaledes 
den første, der omtaler Gøgen som forekommende paa Island. 
15. Otus brachyotus (Forster) Mose-Hornugle. 
Af denne, paa Island ellers temmelig sjældne, Fugl har jeg 
set ikke saa faa i den sidste Tid. Den 18. Okt. 1908 blev én 
skudt paa Vatnleysustrønd, paa Nordsiden af Reykjaneshalvøen, 
hvor den forfulgte en Flok Ryper. — En anden blev skudt paa 
J ) Smaatræk af Fuglelivet fra en Rejse til Island. Dansk Ornit. Foren. 
Tidskr. V. S. 212. 
